Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1210

b) ammónium-nitrátból vagy más szervetlen nitrátból és más éghető, nem robbanó anyagok keverékéből állnak. Mindkét esetben a robbantóanyagok tartalmazhatnak inert alkotórészeket, pl. kovaföldet és kis mennyiségű adalékanyagokat, pl. szinezékeket vagy stabilizátorokat. Ezek a robbantóanyagok nem tartalmazhatnak sem nitro-glicerint vagy hasonló folyékony szerves nitrátokat, sem pedig klorátokat. C típusú robbantóanyag 4/0083 Ezek az anyagok kálium- vagy nátrium-klorát vagy kálium-, nátrium- vagy ammónium-perklorát és szerves nitrovegyületek vagy éghető anyagok, pl. faliszt, alumíniumpor vagy szénhidrogén keverékéből állnak. Ezenkívül inert alkotórészeket, pl. kovaföldet és kis mennyiségű adalékanyagokat, pl. szinezékeket vagy stabilizátorokat, is tartalmazhatnak. Ezek a robbantóanyagok nem tartalmazhatnak nitro-glicerint vagy hasonló folyékony szerves nitrátokat. D típusú robbantóanyag 4/0084 Ezek az anyagok szerves nitrovegyületek és éghető anyagok, pl. faliszt, szénhidrogének és alumíniumpor keverékéből állnak. Ezenkívül inert alkotórészeket, pl. kovaföldet és kismennyiségű adalékanyagokat, pl. szinezékeket vagy stabilizátorokat is tartalmazhatnak. Ezek a robbantóanyagok nem tartalmazhatnak sem nitro-glicerint vagy hasonló folyékony szerves nitrátokat, sem klorátokat, sem pedig ammónium-nitrátot. Ide tartoznak általában a plasztik robbantóanyagok. Detonátorszerkezetek, nemvillamosak, robbantáshoz 1/0360; 35/0361 Nemvillamos indítók, amelyek gyújtózsinórral, ütőgyújtóval, robbanózsinórral vagy gyújtócsővel vannak összekötve, és amelyeket ezekkel hoznak működésbe, késleltetővel ellátva, vagy anélkül. Ide értendők a relével szerelt robbantózsinórok is. E típusú robbantóanyag 4/0241; 48/0332 Ezek az anyagok vízből mint fő alkotórészből és nagy mennyiségű olyan ammónium-nitrátból vagy más oxidálószerből állnak, amelyek teljes egészében vagy részben oldott állapotban vannak. A további alkotórészek lehetnek nitrovegyületek, pl. trinitro-toluol, szénhidrogének vagy alumíniumpor. Ezenkívül inert alkotórészeket, pl. kovaföldet és kismennyiségű adalékanyagokat, pl. szinezékeket vagy stabilizátorokat is tartalmazhatnak. Ide tartoznak az emulziós robbantóanyagok, a robbantószuszpenziók és a „vizgél”. 2002/105/II. szám Fekete lőpor, sajtolt vagy szemcsés 4/0028 Ez a termék formázott fekete lőporból áll. Fekete lőpor, szemcsés vagy por alakú 4/0027 Ez az anyag faszénből vagy más szénfajtából és kálium-nitrátból vagy nátrium-nitrátból, kénnel vagy anélkül alkotott belsőséges keverék. Formázott töltetek, ipariak, detonátor nélkül 5/0059; 17/0439, 39/0440; 47/0441 Ezek a tárgyak gyújtószer nélküli detonáló robbanóanyagból álló töltetet tartalmaznak. A robbanóanyag-töltet üreges kialakítású, ami szilárd anyaggal van kitöltve. A tárgyak arra szolgálnak, hogy erős romboló hatást fejtsenek ki. Füstjelzők 9/0196; 21/0313; 43/0197 Ezek a tárgyak pirotechnikai anyagot tartalmaznak, amely füstöt fejleszt, és tartalmazhatnak hallható hang keltésére szolgáló szerkezetet is. Füstképző lőszerek, fehérfoszfor tartalmúak, robbanó-, kidobó-, vagy hajtótöltettel 22/0245; 31/0246 Olyan lőszerek, amelyek füstképző anyagként fehérfoszfort tartalmaznak. A következő alkotórészekből is tartalmaznak egyet vagy többet: hajtótöltet gyutaccsal és indítótöltettel; gyújtók robbanóvagy kidobótöltettel. E fogalom ködgránátokat is tartalmaz. Füstképző lőszerek, robbanó- , kidobó-, vagy hajtótöltettel vagy anélkül 21/0015; 30/0016; 43/0303 Olyan lőszerek, amelyek füstképző anyagokat, pl. klór-szulfonsav keveréket vagy titán-tetrakloridot, vagy hexaklór-etán vagy vörösfoszfor alapú füstképző pirotechnikai keveréket tartalmaznak. Amennyiben a füstképző anyag maga nem robbanóanyag, akkor a lőszer a következő alkotórészekből is tartalmaz egyet vagy többet: hajtótöltet gyutaccsal és gyújtótöltettel; gyújtók robbanó- vagy kidobótöltettel. E fogalom ködgránátokat is tartalmaz.* Füst nélküli lőpor 2/0160; 26/0161 Nitrocellulóz alapon felépített anyag, amelyet lőporként használnak. A fogalom alá tartozik az egybázisú, füst nélküli lőpor [nitrocellulóz (NC) önállóan], a kétbázisú, füst nélküli lőpor [pl. az NC nitroglicerinnel (NG-vel)] és a hárombázisú, füst nélküli lőpor (pl. az NC/NG/nitroguanidin). Golyós perforátor töltény, olajkutak fúrásához 27/0277; 37/0278 Ezek a tárgyak vékony papírlemezből, fémből vagy más anyagból készített házból állnak és füstnélküli lőport tartalmaznak. Arra valók, hogy edzett lövedéket lőjenek ki és ezzel az olajfúrólyuk béléscsövét átlyukasszák. Az ipari formázott töltetek nem tartoznak ide, a jelen szójegyzékben külön szerepelnek. Gránátok, gyakorló, kézi- vagy fegyvergránátok 21/0372; 30/0318; 43/0452; 47/0110 Ezek a tárgyak nem tartalmaznak fő robbanótöltetet. Kézből történő hajításra vagy fegyverből való kilövésre szolgálnak. Tartalmaznak gyújtószerkezetet és tartalmazhatnak jelzőtöltetet. 2002/105/II. szám * A következő tárgyak nem tartoznak ide: „füstjelzők”. Gránátok, kézi- vagy fegyvergránát robbanótöltettel 5/0284; 17/0285 Ezek a tárgyak kézből történő hajításra vagy fegyverből való kilövésre szolgálnak. Vagy nem tartalmaznak gyújtószerkezetet, vagy olyan gyújtószerkezetet tartalmaznak, amely legalább két hatékony biztonsági szerkezettel van ellátva. Gránátok, kézi- vagy fegyvergránátok, robbanótöltettel 7/0292; 19/0293 Ezek a tárgyak kézből történő hajításra vagy fegyverből való kilövésre szolgálnak. Olyan gyújtószerkezetet tartalmaznak, amely nincs ellátva két vagy több hatékony biztonsági szerkezettel. Gyakorlólőszer 43/0362 Olyan lőszer, amely nem tartalmaz fő robbanótöltetet, de tartalmaz szétvető- vagy kidobótöltetet. A lőszer rendszerint gyutacsot és hajtótöltetet is tartalmaz. Gyújtáserősítők detonátor nélkül 5/0042; 17/0283 Ezek a tárgyak gyújtószer nélküli detonáló robbanóanyagot tartalmaznak és a detonátor vagy robbanózsinór gyújtóimpulzusának erősítésére szolgálnak. Gyújtáserősítők detonátorral 1/0225; 13/0268 A tárgyak detonáló robbanóanyagot és gyújtószert tartalmaznak, és a detonátor vagy robbantózsinór gyújtóimpulzusának erősítésére szolgálnak. Gyújtók 9/0121; 21/0314; 30/0315; 43/0325; 47/0454 Ezek a tárgyak egy vagy több robbanóanyagot tartalmaznak, rendeltetésük a robbantó- vagy gyújtóláncban a deflagráció kiváltása. A tárgyak vegyi, villamos vagy mechanikus úton hozhatók működésbe. A következő tárgyak nem tartoznak e fogalom alá: gyújtózsinór, gyújtózsinór-gyújtó, nem robbanó pillanatgyújtó, indítógyújtó, gyutacskapszulák, gyutacscsövek, robbanózsinór. Ezek a jelen szójegyzékben külön szerepelnek. Gyújtózsinór-gyújtók, csőformájú fémköpennyel 43/0103 Ez a tárgy deflagráló robbanóanyagbéllel ellátott fémcső. Gyújtózsinór 43/0066 Ez a tárgy vagy fekete lőporral vagy más, gyorsan égő pirotechnikai keverékkel bevont textilszálakból készül, amely szálak hajlékony tömlőben vannak, vagy fekete lőporbélből áll, amely hajlékony szövött textilburkolattal van körülvéve. A gyújtózsinór teljes hosszúsága mentén előrehaladó nyílt lánggal ég, és a gyújtás átvitelére használatos valamely gyújtókészüléktől töltetre vagy gyújtószerkezetre. Gyújtózsinór (biztonsági gyújtózsinór) 47/0105 Ez a tárgy finom szemcsés fekete lőporbelet tartalmaz, amely hajlékony textilszövetből álló egyvagy többrétegű külső burkolattal van ellátva. A zsinór meggyújtás után mindenféle robbanó hatás nélkül meghatározott sebességgel végigég. Gyújtózsinórgyújtók 47/0131 Különböző felépítésű tárgyak, amelyek a biztonsági gyújtózsinór begyújtására szolgálnak, dörzsöléssel, ütéssel vagy villamos úton lépnek működésbe. 2002/105/II. szám Gyutacscsövek, gyutacsszelencék 30/0319; 43/0320; 47/0376 Primer robbanóanyagból és deflagráló robbanóanyagból, pl. fekete lőporból, álló kiegészítőtöltetet tartalmazó tárgyak. A lövegekhez való lövedék hüvelyében levő töltet indításához használják. Gyutacskapszulák 1/0377; 35/0378; 47/0044 Ütésre könnyen robbanó, kis mennyiségű primer robbanóanyag keveréket tartalmazó fém- vagy műanyag gyutacskapszula. Ezek a tárgyak kézifegyver töltényekben indítóelemként és lövegeknél ütőgyutacsként használatosak. Gyutacsok lőszerekhez 1/0073; 13/0364; 35/0365; 47/0366 Ezek a tárgyak kis fém- vagy műanyag csőből állnak, és robbanóanyagot, pl. ólom-azidot, PETN-t vagy robbanóanyagok kombinációját tartalmazzák. A gyújtólánc indítására valók. Gyutacsok, nem villamos, robbantáshoz 1/0029; 35/0267; 47/0455 Ezek a tárgyak az ipari robbantóanyagok indítására valók késleltetőszerkezetettel vagy anélkül. A nemvillamos gyutacsokat ütőgyújtóval, gyújtócsővel, gyújtózsinórral, egyéb robbantóeszközzel, vagy hajlékony robanózsinórral hozzák működésbe. Ide tartoznak a robbantózsinór nélküli kapcsolók is. Hajtótöltetek 3/0271; 15/0415; 27/0272; 37/0491 Ezek a tárgyak tetszőleges fizikai formájú hajtótöltetből állnak burkolat nélkül. Rakétamotorok alkotórészei. Hexotonal, öntött 4/0393 Ez az anyag ciklotrimetilén-trinitramin (RDX) és trinitro-toluol (TNT) belsőséges keverékéből áll. Hexolit (hexotol), száraz vagy legfeljebb 15 tömeg% vízzel nedvesített 4/0118 Ez az anyag ciklotrimetilén-trinitramin (RDX) és trinitro-toluol (TNT) belsőséges keverékéből áll. Ide tartozik a «Composition B» robbanóanyag is. Indítógyújtó 30/0316; 43/0317; 47/0368 Ezek a tárgyak primer robbanóanyagot tartalmaznak, és lőszerekben a deflagráció kiváltására valók. A deflagráció kiváltására mechanikai, villamos, kémiai vagy hidrosztatikus úton aktíválható szerkezetet tartalmaznak. Rendszerint biztonsági szerkezetettel rendelkeznek. Jelzőpatronok 30/0054; 43/0312; 47/0405 Ezek a tárgyak arra valók, hogy színes fényjeleket vagy más jeleket adjanak jelzőpisztolyból vagy egyéb eszközből kilőve. Jelzőtestek, kézi 43/0191; 47/0373 Ezek hordozható tárgyak, amelyek pirotechnikai anyagot tartalmaznak, és látható jelző vagy figyelmeztető hatást keltenek. Ide tartoznak a kisméretű földi világítótestek, pl. autópályafáklyák, vasúti fáklyák vagy kis vízi fáklyák. Kábelvágó szerkezet robbanóanyaggal 47/0070 Ez a tárgy egy késszerű szerkezetből áll, amelyet deflagráló robbanóanyagból álló kis töltet egy ellendarabhoz sajtol. 2002/105/II. szám Kézifegyver töltények 15/0328; 37/0339; 44/0012 Olyan lőszerek, amelyek töltényhüvelyből állnak robbanótöltet nélkül, de kidobótöltettel, gyutaccsal vagy anélkül. A tárgyak nyomjelzőt tartalmazhatnak, ha az alapvető veszély a kidobótöltetből származik. Kidobótöltetek lövegekhez 3/0279; 15/0414; 27/0242 Löveglőszerekhez külön betöltendő kidobótöltetek bármilyen fizikai formában. Kiegészítő robbanótöltetek 5/0060 Ezek a tárgyak kisméretű, eltávolítható erősítőtöltetek, amelyet a lövedékek üregébe az indító-gyújtó és a fő robbanótöltet közé helyeznek el. Kioldószerkezetek, robbanóanyag-tartalmúak 47/0173 Ezek a tárgyak kis robbanótöltetből, gyújtószerkezetből és rudazatból vagy összekötő darabból állnak. Arra valók, hogy a rudazat vagy összekötő darab átszakításával a szerkezeteket gyorsan szétkapcsolják. Kötélvető rakéták 21/0238; 30/0240; 43/0453 Ezek a tárgyak rakétahajtóműből állnak, és arra valók, hogy kötelet húzzanak magukkal. Kőzetrepesztő torpedók, detonátor nélkül, olajkutak fúrásához 5/0099 Ezek a tárgyak gyújtószer nélküli detonáló robbanóanyagot tartalmazó házból állnak. A fúrólyuk környezetében a kőzet repesztésére használják, hogy a kőolaj kilépését a kőzetből megkönnyítsék. Lőporbrikett, legalább 17 tömeg% alkohollal, vagy legalább 25 tömeg% vizzel nedvesített 2/0433; 26/0159 Nitrocellulózból álló anyag, amely legfeljebb 60 tömeg% nitro-glicerinnel, más folyékony szerves nitráttal vagy ezek keverékével van impregnálva. Lőszerek, gyújtóhatásúak, fehérfoszfor tartalmúak, robbanó-, kidobó- vagy hajtótöltettel 22/0243, 31/0244 Olyan lőszerek, amelyek gyújtóanyagként fehérfoszfort tartalmaznak. A következő alkotórészekből is tartalmaznak egyet vagy többet: hajtótöltet gyutaccsal és indítótöltettel; gyújtók robbanó- vagy kidobótöltettel. Lőszerek, gyújtóhatásúak, gyúlékony folyadék vagy géltartalmúak, robbanó-, kidobó- vagy hajtótöltettel 32/0247 Olyan lőszerek, amelyek folyékony vagy gélszerű gyújtóanyagot tartalmaznak. Mivel a gyújtóanyag maga nem robbanóanyag, így a lőszer a következő alkotórészekből is tartalmaz egyet vagy többet: hajtótöltet gyutaccsal és indítótöltettel; gyújtók robbanó- vagy kidobótöltettel. Lőszerek, gyújtóhatásúak, robbanó- , kidobó- vagy hajtótöltettel vagy nélkül 21/0009; 30/0010; 43/0300 Olyan lőszerek, amelyek gyújtó hatású anyagot tartalmaznak. Mivel a gyújtóanyag maga nem robbanóanyag, így a lőszer a következő alkotórészekből is tartalmaz egyet vagy többet: hajtótöltet gyutaccsal és indítótöltettel; gyújtók robbanó- vagy kidobótöltettel. 2002/105/II. szám Lőszerek, könnyeztető hatásúak, robbanó-, kidobó-, vagy hajtótöltettel 21/0018; 30/0019; 43/0301 Olyan lőszerek, amelyek könnyeztető anyagot tartalmaznak. A következő alkotórészekből is tartalmaznak egyet vagy többet: pirotechnikai anyag; hajtótöltet gyutaccsal és indítótöltettel; gyújtók robbanó- vagy kidobótöltettel. Lőszerek, világító hatásúak, robbanó-, kidobó-, vagy hajtótöltettel vagy anélkül 21/0171; 30/0254; 43/0297 Olyan lőszerek, amelyek intenzív fényforrásként szolgáhatnak valamely terület megvilágítására. A fogalom tartalmazza a világítógránátokat és világítólövedékeket, valamint a világítóbombákat és a célmegjelölő bombákat is.* Lövedékek, inertek, nyomjelzőszerrel 30/0424; 43/0425; 47/0345 Olyan tárgyak, mint pl. a gránátok vagy golyók, amelyeket ágyukból vagy más lövegekből, puskákból vagy más kézifegyverekből lőnek ki. Lövedékek robbanótöltettel 5/0168; 17/0169; 39/0344 Olyan tárgyak, mint pl. a gránátok vagy golyók, amelyeket ágyukból vagy más lövegekből lőnek ki. Ezek a tárgyak vagy nem tartalmaznak gyújtószert vagy olyan gyújtószert tartalmaznak, amely legalább két hatékony biztonsági szerkezettel van ellátva. Lövedékek robbanótöltettel 7/0167; 19/0324 Olyan tárgyak, mint pl. a gránátok vagy golyók, amelyeket ágyukból vagy más lövegekből lőnek ki. Ezek a tárgyak olyan gyújtószert tartalmaznak, amely kettőnél kevesebb hatékony biztonsági szerkezettel van ellátva. Lövedékek, robbanó- vagy kidobótöltettel 17/0346; 39/0347 Olyan tárgyak, mint pl. a gránátok vagy golyók, amelyeket ágyukból vagy más lövegekből lőnek ki. Ezek a tárgyak vagy nem tartalmaznak gyújtószert vagy olyan gyújtószert tartalmaznak, amely legalább két hatékony biztonsági szerkezettel van ellátva. Színjelzésre vagy más inert anyag szétszórására valók. Lövedékek robbanó- vagy kidobótöltettel 19/0426; 41/0427 Olyan tárgyak, mint pl. a gránátok vagy golyók, amelyeket ágyukból vagy más lövegekből lőnek ki. Ezek a tárgyak olyan gyújtószert tartalmaznak, amely kettőnél kevesebb hatékony biztonsági szerkezettel van ellátva. Színjelzésre vagy más inert anyag szétszórására valók. Lövedékek, robbanó- vagy kidobótöltettel 21/0434; 43/0435 Olyan tárgyak, mint pl. a gránátok vagy golyók, amelyeket ágyukból vagy más lövegekből, puskákból vagy más kézifegyverekből lőnek ki. Színjelzésre vagy más inert anyag szétszórására valók. Munkavégző töltetek 15/0381; 27/0275; 37/0276; 47/0323 Ezek a tárgyak arra valók, hogy mechanikai hatásokat váltsanak ki. Deflagráló robbanóanyagból álló töltetet és gyújtót tartalmazó házból állnak. A deflagrációs termékek robbanási gázai tárgyakat deformálnak, egyenesvonalú vagy forgó mozgást hoznak létre, vagy megszakítókat, szelepeket vagy kapcsolókat működtetnek, rögzítőelemeket löknek ki, vagy oltószerkezeteket aktiválnak. 2002/105/II. szám * A következő tárgyak nem tartoznak e fogalomkörbe: jelzőpatronok; kézi jelzőtestek; vészjelzőtestek, tengeri; világítótestek, légi és földi. Ezek a jelen szógyűjteményben külön vannak feltüntetve. Nagyon érzéketlen robbanóanyagok (EVI anyagok) 48/0482 Olyan anyagok, amelyek tömegrobbanási veszélyt képviselnek ugyan, de annyira érzéketlenek, hogy igen csekély az iniciálás vagy az égésből a detonálásba való átmenet veszélye a normális szállítási feltételek között, és amelyek kiállták az 5. vizsgálati sorozatot. Nyomjelzők lőszerekhez 30/0212; 43/0306 Ezek olyan zárt tárgyak, amelyek pirotechnikai anyagot tartalmaznak és arra szolgálnak, hogy a lövedékek röppályáját láthatóvá tegyék. Oktolit száraz vagy legfeljebb 15 tömeg% vízzel nedvesített 4/0266 Ez az anyag ciklotetrametilén-tetranitramin (HMX) és trinitro-toluol (TNT) belsőséges keverékéből áll. Pentolit száraz vagy legfeljebb 15 tömeg% vízzel nedvesített 4/0151 Ez az anyag pentaeritrit-tetranitrát (PETN) és trinitro-toluol (TNT) belsőséges keverékéből áll. Perforátorpuskák, detonátor nélkül, olajkutak fúrásához 5/0124; 39/0494 Ezek a tárgyak acélcsőből vagy fémszalagból állnak, amelyben formázott töltetek vannak. A tölteteket robbanózsinórok kötik össze. Nem tartalmaznak indítószerkezetet. Pillanatgyújtó, nem robbanó (gyorsgyufa) 30/0101 Ezek a tárgyak pamutszálakból állnak, amelyek fekete lőporral vannak impregnálva. Nyílt lánggal égnek és tűzijáték testek stb. gyújtóláncaiban kerülnek alkalmazásra. Piroforos tárgyak 25/0380 Ezek a tárgyak piroforos (levegő hatására öngyulladásra hajlamos) anyagot és valamilyen robbanóanyagot vagy robbanó alkotórészt tartalmaznak. E fogalom alá tartoznak a fehérfoszfor tartalmú tárgyak. Pirotechnikai tárgyak ipari célokra 9/0428; 21/0429; 30/0430; 43/0431; 47/0432 Olyan tárgyak, amelyek pirotechnikai anyagot tartalmaznak, és műszaki célokra használatosak, pl. hőfejlesztésre, gázfejlesztésre vagy színházi hatások elérésére. A következő tárgyak nem tartoznak e fogalomkörbe: füstjelzők; jelzőpatronok; kézi jelzőtestek; tengeri vészjelzők; kábelvágó szerkezet robbanóanyaggal; robbanóanyag tartalmú kioldószerkezetek; lőszerek; robbanószegecsek; tűzijáték testek; vasúti durrantyúk; világítótestek, földi; világítótestek, légi. Próbalőszer 43/0363 Olyan lőszer, amely pirotechnikai anyagot tartalmaz, és új lőszer, fegyverrész vagy fegyverrendszer működőképességének és hatásosságának vizsgálatára való. Rakétahajtóművek 3/0280; 15/0281; 27/0186 Ezek a tárgyak tolóhatású töltetből (rendszerint szilárd hajtóanyagból) állnak, amely egy vagy több fúvókával ellátott hengerben található. Rakéták vagy irányítható lövedékek hajtására valók. Rakétahajtóművek folyékony hajtóanyaggal 23/0395; 32/0396 Ezek a tárgyak egy vagy több fúvókát tartalmazó hengerből állnak, amely folyékony hajtóanyagot tartalmaz. A tárgyak rakéták vagy irányítható lövedékek hajtására valók. 2002/105/II. szám Rakétahajtóművek folyékony hajtóanyaggal, robbanótöltettel 10/0397; 23/0398 Ezek a tárgyak folyékony hajtóanyaggal töltött, egy vagy több fúvókával ellátott hengerből és támadófejből állnak. Ide tartoznak irányítható lövedékek is. Rakétahajtóművek hipergol folyadékokkal hajtótótöltettel vagy anélkül 25/0322; 34/0250 Ezek a tárgyak hipergol hajtóanyagból állnak, amely egy vagy több fúvókával ellátott hengerben található. Rakéták vagy irányítható lövedékek hajtására valók. Rakéták inert fejjel 27/0183 Ezek a tárgyak rakétahajtóműből és inert fejből állnak. Ide tartoznak irányítható lövedékek is. Rakéták robbanótöltettel 6/0181; 18/0182 Ezek a tárgyak rakétahajtóműből és támadófejből állnak. Vagy nem tartalmaznak gyújtószerkezetet vagy olyan gyújtószerkezetet tartalmaznak, amely legalább két hatékony biztonsági szerkezettel van ellátva. Ide tartoznak irányítható lövedékek is. Rakéták robbanótöltettel 7/0180; 19/0295 Ezek a tárgyak rakétahajtóműből és támadófejből állnak. Olyan gyújtószerkezetet tartalmaznak, amely nincs ellátva legalább két hatékony biztonsági szerkezettel. Ide tartoznak irányítható lövedékek is. Rakéták kidobótöltettel 15/0436; 27/0437; 37/0438 A tárgyak rakétahajtóműből és kidobótöltetből állnak a hasznos teher rakétafejből való kidobására szolgálnak. Ide tartoznak irányítható lövedékek is. Rendkívül érzéketlen robbanótárgyak (EEI tárgyak) 50/0486 Olyan tárgyak, amelyek csak rendkívül érzéketlen robbanóanyagokat tartalmaznak és véletlen beindulási vagy detonálás továbbviteli hajlamuk elhanyagolható (a normális szállítási feltételek között) és kielégítették a 7. vizsgálati sorozat kritériumait. Robbanógyújtók 1/0106; 13/0107; 35/0257; 47/0367 Ezek a tárgyak robbanóelemeket tartalmaznak, amelyek a lőszerekben a detonáció kiváltására szolgálnak. A detonáció kiváltására mechanikai, villamos, kémiai vagy hidrosztatikus úton aktiválható szerkezetet tartalmaznak. Rendszerint biztonsági szerkezet is be van építve. Robbanógyújtók biztonsági szerkezettel 5/0408; 17/0409; 39/0410 Ezek a tárgyak robbanó elemeket tartalmaznak, amelyek a lőszerekben a detonáció kiváltására szolgálnak. A detonáció kiváltására mechanikai, villamos, kémiai vagy hidrosztatikus úton aktiválható szerkezetet tartalmaznak. A robbanógyújtókban legalább két hatékony biztonsági szerkezetnek is kell lennie. Robbanólánc alkotórészei, m.n.n. 1/0461; 13/0382; 35/0383; 47/0384 Robbanóanyagot tartalmazó tárgyak, amelyek a detonáció vagy deflagráció továbbvitelére szolgálnak a robbanólánc mentén. Robbanószegecsek 47/0174 Ezek a tárgyak fémszegecsek, belül levő kis robbanóanyag-töltettel. 2002/105/II. szám Robbanószondák 5/0374; 17/0375 Ezek a tárgyak detonáló robbanóanyag-töltetből állnak. Vagy nem tartalmaznak gyújtószerkezetet vagy olyan gyújtószerkezetet tartalmaznak, amely legalább két hatékony biztonsági szerkezettel van ellátva. Hajókról dobják a vízbe, és meghatározott vízmélységben vagy a tengerfenékre érve robbannak. Robbanószondák 7/0296; 19/0204 Ezek a tárgyak detonáló robbanóanyag-töltetből állnak. Olyan gyújtószert tartalmaznak, amely nincs ellátva (legalább két) hatékony biztonsági szerkezettel. Hajókról dobják a vízbe, és meghatározott vízmélységben vagy a tengerfenékre érve robbannak. Robbanótöltetek 5/0048 Ezek a tárgyak papírlemezből, műanyagból, fémből vagy más anyagból készített házból állnak és detonáló robbanóanyag-töltetet tartalmaznak. Vagy nem tartalmaznak gyújtószerkezetet vagy olyan gyújtószerkezetett tartalmaznak, amely legalább két hatékony biztonsági szerkezettel van ellátva. Robbantótöltet, profilozott, hajlékony, vonal alakú 5/0288; 39/0237 Ezek a tárgyak detonáló robbanóanyagból készült V alakú bélből állnak hajlékony köpenybe burkolva. Robbanótöltetek, ipariak, detonátor nélkül 5/0442; 17/0443; 39/0444; 47/0445 Ezek a tárgyak gyújtószerkezet nélküli detonáló robbanóanyag-töltetből állnak. Robbantásos hegesztéshez, robbantásos illesztéshez, robbantásos sajtoláshoz vagy más fémmegmunkálási eljáráshoz használatosak. Robbanótöltetek, műanyagkötésűek 5/0457; 17/0458; 39/0459; 47/0460 Ezek a tárgyak műanyag kötésű detonáló robbanóanyag-töltetből állnak. Burkolat nélküli speciális alakúak, és nem tartalmaznak gyújtószerkezetet. Lőszerek, pl. támadófejek alkotórészeként használatosak. Robbanózsinór, fémköpennyel 5/0290; 17/0102 Ez a tárgy lágy fémcsőben lévő detonáló robbanóanyagbélből áll, védőbevonattal ellátva vagy anélkül. Robbanózsinór, hajlékony 5/0065; 39/0289 Ez a tárgy detonáló robbanóanyagbélből áll, textilszállal körbefonva, műanyagból vagy más anyagból álló burkolattal ellátva. Robbanózsinór, kishatású, fémköpennyel 39/0104 Ez a tárgy lágy fémcsőben lévő detonáló robbanóanyagbélből áll, védőbevonattal ellátva vagy anélkül. A robbanóanyag mennyisége olyan csekély, hogy kifelé csak kis hatás lép fel. Szétvetők, robbanótöltettel 5/0043 Ezek a tárgyak kis robbanótöltetek. Lövedékek vagy más lőszerek szétrobbantására valók, hogy azok tartalma szétszóródjon. 2002/105/II. szám Támadófejek rakétákhoz robbanótöltettel 5/0286; 17/0287 Ezek a tárgyak detonáló robbanóanyagból állnak. Nem tartalmaz gyújtószerkezetet, vagy olyan gyújtószerkezetet tartalmaz, amely legalább két hatékony biztonsági szerkezettel van ellátva. Rakétákba vannak beszerelve. Ide tartoznak irányított lövedékek támadófejei is. Támadófejek rakétákhoz robbanótöltettel 7/0369 Ezek a tárgyak detonáló robbanóanyagból állnak, amely olyan gyújtószerkezetet tartalmaz, amely kettőnél kevesebb hatékony biztonsági szerkezettel van ellátva. Rakétákba vannak beszerelve. Ide tartoznak irányított lövedékek támadófejei is. Támadófejek rakétákhoz, szétvető- vagy kidobótöltettel 39/0370 Ezek a tárgyak inert hasznos teherből és detonáló vagy deflagráló robbanóanyagot tartalmazó kis töltetből állnak. Vagy nem tartalmaznak gyújtószerkezetet vagy olyan gyújtószerkezetet tartalmaznak, amely legalább két hatékony biztonsági szerkezettel van ellátva. Rakétákba vannak beszerelve az inert anyag szétszórása céljából. Ide tartoznak irányított lövedékek támadófejei is. Támadófejek rakétákhoz, robbanó- vagy kidobótöltettel 41/0371 Ezek a tárgyak inert hasznos teherből és detonáló vagy deflagráló robbanóanyagot tartalmazó kis töltetből állnak. Olyan gyújtószerkezetet tartalmaznak, amely nincs ellátva (két vagy több) hatékony biztonsági szerkezettel. Rakétákba vannak beszerelve az inert anyag szétszórása céljából. Ide tartoznak irányított lövedékek támadófejei is. Támadófejek torpedókhoz, robbanótöltettel 5/0221 Ezek a tárgyak detonáló robbanóanyagból állnak. Nem tartalmaznak gyújtószerkezetet, vagy olyan gyújtószerkezetet tartalmaznak, amely legalább két hatékony biztonsági szerkezettel van ellátva. A tárgyakat torpedókhoz csatlakoztatva használják. Torpedók folyékony hajtóanyaggal, inert fejjel 32/0450 Ezek a tárgyak folyékony robbanóanyagot tartalmazó hajtórendszerből, amely a torpedót a víz alatt mozgatja, és inert fejből állnak. Torpedók folyékony hajtóanyaggal, robbanótöltettel vagy anélkül 10/0449 Ezek a tárgyak vagy folyékony robbanóanyagot tartalmazó hajtórendszerből állnak, amely a támadófejjel ellátott vagy anélküli torpedót a víz alatt mozgatja, vagy folyékony nem robbanó anyagot tartalmazó hajtórendszerből állnak, amely a támadófejjel ellátott torpedót a víz alatt mozgatja. Torpedók robbanótöltettel 5/0451 Ezek a tárgyak támadófejből és folyékony, nem robbanó hajtórendszerből állnak, amely a torpedót a víz alatt mozgatja. A támadófej vagy nem tartalmaz gyújtószerkezetet vagy olyan gyújtószerkezetet tartalmaz, amely legalább két hatékony biztonsági szerkezettel van ellátva. Torpedók robbanótöltettel 6/0329 Ezek a tárgyak támadófejből és folyékony robbanóanyagot tartalmazó hajtórendszerből állnak, amely a torpedót a víz alatt mozgatja. A támadófej vagy nem tartalmaz gyújtószerkezetet vagy olyan gyújtószerkezetet tartalmaz, amely legalább két hatékony biztonsági szerkezettel van ellátva. 2002/105/II. szám Torpedók robbanótöltettel 7/0330 Ezek a tárgyak támadófejből és folyékony robbanóanyagot vagy nem robbanó anyagot tartalmazó hajtórendszerből állnak, amely a torpedót a víz alatt mozgatja. A támadófej olyan gyújtószerkezetet tartalmaz, amely nincs ellátva két vagy több hatékony biztonsági szerkezettel. Töltények fegyverekhez inert lövedékkel (kézifegyver töltények) 15/0238; 27/0417; 37/0339; 47/0012 Olyan lőszer, amely robbanótöltet nélküli lövedékből és kidobótöltetből áll gyutaccsal vagy gyutacs nélkül. A lőszer nyomjelzőszert tartalmazhat, feltéve, hogy a fő veszélyt a kidobótöltet képezi. Töltények fegyverekhez robbanólövedékkel 6/0006; 18/0321; 40/0412 Olyan lőszer, amely robbanótöltetet tartalmazó lövedékből és kidobótöltetből áll gyutaccsal vagy gyutacs nélkül. A lövedék vagy nem tartalmaz gyújtószerkezetet vagy olyan gyújtószerkezetet tartalmaz, amely legalább két hatékony biztonsági szerkezettel van ellátva. Ide tartoznak összeszerelt lőszerek, félig összeszerelt lőszerek és különálló darabokból álló löveglőszerek, amennyiben egybe vannak csomagolva. Töltények fegyverekhez robbanó lövedékkel 7/0005; 19/0007; 41/0348 Olyan lőszer, amely robbanótöltetet tartalmazó lövedékből és kidobótöltetből áll gyutaccsal vagy gyutacs nélkül. A lövedék olyan gyújtószerkezetet tartalmaz, amely nincs ellátva (legalább két) hatékony biztonsági szerkezettel. Ide tartoznak összeszerelt lőszerek, félig összeszerelt lőszerek és különálló darabokból álló löveglőszerek, amennyiben egybe vannak csomagolva. Töltényhüvelyek, éghetők, üresek, gyutacs nélkül 27/0447; 37/0446 Ezek a tárgyak részben vagy teljes egészében nitro-cellulózból gyártott töltényhüvelyek. Töltényhüvelyek, üresek, gyutaccsal 37/0379; 47/0055 Ezek a tárgyak fémből, műanyagból vagy más, nem éghető anyagból készülnek. Egyetlen robbanó alkotórészük a gyutacs. Tritonal 4/0390 Ez az anyag trinitro-toluol (TNT) és alumínium keverékéből áll. Tűzijátéktestek 9/0333; 21/0334; 30/0335; 43/0336; 47/0337 Olyan pirotechnikai tárgyak, amelyek szórakoztatási célokra használatosak. Vaktöltények fegyverekhez 3/0326; 15/0413; 27/0327; 37/0338; 47/0014 Olyan lőszer, amely zárt töltényhüvelyből áll központi vagy peremgyújtással és feketelőpor- vagy füst nélküli lőportöltetet tartalmaz. A töltényhüvely nem tartalmaz lövedéket. Vasúti durrantyúk 9/0192; 47/0193 Ezek a tárgyak pirotechnikai anyagot tartalmaznak, amely a tárgy összetörésekor erős hanghatással felrobban. Vasúti sínre helyezik. Vészjelzők, tengeri 9/0194; 30/0195 Ezek a tárgyak pirotechnikai anyagot tartalmaznak és arra valók, hogy durranás, láng, füst vagy ezek kombinációja formájában jelzést adjanak. 2002/105/II. szám Világítótestek, földi 9/0418; 21/0419; 30/0092 Ezek a tárgyak pirotechnikai anyagot tartalmaznak, és a földön megvilágításra, jelzésre, megjelölésre vagy figyelmeztetésre használatosak. Világítótestek, légi 9/0420; 21/0421; 30/0093; 43/0403; 47/0404 Ezek a tárgyak pirotechnikai anyagot tartalmaznak és légi járműről ledobva megvilágításra, jelzésre, megjelölésre vagy figyelmeztetésre szolgálnak. Villamos gyutacsok robbantáshoz 1/0030; 35/0255; 47/0456 Ezek a tárgyak az ipari robbantóanyagok indítására szolgálnak, késleltetőszerkezetettel vagy anélkül. A villamos gyutacsokat villamos árammal hozzák működésbe. Villanófénypatronok 9/0049; 30/0050 Ezek a tárgyak házból, gyújtóelemből és villanóporkészletből állnak. Minden alkotórész egyetlen, kilövésre kész tárggyá van egyesítve. Villanófénypor 8/0094; 29/0305 Olyan pirotechnikai anyag, amely meggyújtáskor intenzív fényt kelt. Vízzel aktiválható szerkezetek, robbanó-, kidobó- vagy hajtótöltettel 25/0248; 34/0249 Olyan tárgyak, amelyek működése tartalmuk vízzel való fiziko-kémiai reakciójától függ. Vízibombák 5/0056 Ezek a tárgyak detonáló robbanóanyagot tartalmazó hordóból, dobból vagy lövedékből állnak, amely vagy nem tartalmaz gyújtószerkezetet, vagy olyan gyújtószerkezetet tartalmaz, amely legalább két hatékony biztonsági szerkezettel van ellátva. Víz alatti robbanás előidézésére valók. 2002/105/II. szám 2.2 FÜGGELÉK 1. A 2. osztályba tartozó egyes gázok fuvarozására használt, alumíniumötvözetből készült tartályok jellemzőire vonatkozó előírások 2. A 2. osztályba tartozó, mélyhűtött, cseppfolyósított gázok fuvarozására használt tartályok anyagára és szerkezetére vonatkozó előírások 3. Előírások a tartálykocsik és tankkonténerek tartályainak anyagára és szerkezetére, amelyekre az előírt próbanyomás 1 MPa (10 bar), valamint a 2. osztályba tartozó mélyhűtött, cseppfolyósított gázok fuvarozására szolgáló tartálykocsik és tankkonténerek tartályainak anyagára és szerkezetére 4. A 2. osztály 10. és 11. sorszáma alá tartozó, nyomás alatti aeroszol csomagolások (aeroszolok) és sűrített gázt tartalmazó patronok vizsgálatára vonatkozó előírások 2002/105/II. szám A 2. osztályba tartozó egyes gázok fuvarozására használt, alumíniumötvözetből készült tartályok jellemzőire vonatkozó előírások 1.1 Anyagminőség 1.1.1 A 2.2.1.7.4.1–2.2.1.7.4.3 pontban felsorolt gázok fuvarozására engedélyezett, alumíniumötvözetből készült tartályok anyagának a következő táblázatban foglalt szilárdsági feltételeknek kell megfelelnie.* A jellemzők megnevezése A B C D Szakítószilárdság, Rm, MPa (N/mm2) 50…190 200…380 200…380 350…500 Folyáshatár, Re, MPa (N/mm2)(0,2 % maradandó nyúlásnál) 10…170 60…320 140…340 210…420 Szakadási nyúlás, % (l = 5d) 12…40 12…30 12…30 11…16 Hajtogatópróba (A hajlítótüske átmérője d = ne, ahol e a minta-lemez vastagsága) n = 5 (Rm ≤ 100) n = 6 (Rm > 100) n = 6 (Rm ≤ 330) n = 7 (Rm > 330) n = 6 (Rm ≤ 330) n = 7 (Rm > 330) n = 7 (Rm ≤ 400) n = 8 (Rm > 400) Alumínium Association sorozatszáma* A tényleges tulajdonságok az adott ötvözet összetételétől és a tartály végleges megmunkálásától függnek, azonban bármilyen ötvözetet is használjanak, a falvastagságot a következő képlettel kell kiszámítani: e = PMPa D 2Re 1,30 + PMPa vagy e = Pbar D 20Re 1,30 + Pbar , ahol e – a tartály legkisebb falvastagsága, mm; PMPa – a próbanyomás, MPa (pbar a próbanyomás, bar); D – a tartály névleges külső átmérője, mm; Re – a szavatolt minimális folyáshatár, N/mm2 0,2%-os maradó nyúlásnál. Az előző képletekben szereplő Re szavatolt minimális folyáshatár nem lehet nagyobb, mint az Rm szavatolt minimális szakítószilárdság 0,85-szorosa bármilyen alumíniumötvözet esetén. Megjegyzés:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes